หุ้นปิดร่วง 6.97 จุด
ดัชนีหุ้นไทยวันนี้ปิดตลาดที่ระดับ 772.09 จุดลดลง 6.97 จุดหรือ 0.89 % มูลค่าการซื้อขายกว่า 26,27.50 ล้านบาท
11 พ.ค. 2553

ดัชนีหุ้นไทยวันนี้ปิดตลาดที่ระดับ 772.09 จุดลดลง 6.97 จุดหรือ 0.89 % มูลค่าการซื้อขายกว่า 26,27.50 ล้านบาท
นายพิชัย เลิศสุพงศ์กิจ ผู้อำนวยการอาวุโสฝ่ายการตลาด บริษัทหลักทรัพย์ธนชาตกล่าวว่า  เหตุที่ดัชนีปรับตัวลดลงวันนี้เป็นผลจากนักลงทุนต่างชาติยังคงปรับพอร์ตและขายทำกำไรออกมา ประกอบกับความคาดหวังว่ากลุ่มคนเสื้อแดงจะยุติการชุมนุมตามแผนปรองดองก็ยังไม่เกิดขึ้น จึงทำให้ไม่มีแรงเข้ามารับซื้อหุ้น
ส่วนแผนการช่วยเหลือกรีซระยะสั้นจะเป็นข่าวดีให้กับตลาดแต่ระยะยาวยังคงต้องติดตามต่อไปว่าจะส่งผลกระทบอย่างไรเพราะถึงแม้ว่าจะได้รับเม็ดเงินในการแก้ไขปัญหาที่เพียงพอกับการชำระหนี้ได้ทั้งหมดแต่หากการบริหารจัดการไม่ดีก็จะให้เกิดปัญหาหนี้เสียเกิดขึ้นได้และจะทำให้นักลงทุนไม่เชื่อมั่นในระบบการเงินอย่างเช่นที่เกิดขึ้นใปนระเทศไทยเมื่อปี 2540 ดังนั้นปัญหากรีซยังไว้วางใจไม่ได้  
สำหรับหุ้นพรุ่งนี้คาดว่า 2 ปัจจัยคือการเมืองและต่างประเทศก็ยังกดดันตลาดอยู่มองแนวรับที่  770 จุดและแนวต้าน 787 -790 จุด